Lufu lua mukaji wa Yehezekele ntshimanyinu (15-27)
24 Dîyi dia Yehowa diakalua kabidi kundi mu tshidimu tshia tshitema, mu ngondo wa dikumi, mu dituku dia dikumi dia ngondo diamba ne:2 “Muana wa muntu, funda dituku edi,* dituku edi mene. Mukalenge wa Babilona mmutuadije kuluisha Yelushalema mu dituku edi mene.+3 Ela lusumuinu lua* bualu bua nzubu wa bantomboji, amba bua bualu buabu ne:“‘Mona tshidi Mukalenge Mutambe Bunene Yehowa wamba:“Teka luesu* peku; luteka pa kapia ne elamu mâyi.+4 Elamu mabulu a munyinyi,+ dibulu dimpe dionso,Tshibelu ne diboko; luwuja ne mifuba mitambe buimpe.5 Angata mukoko mutambe buimpe wa mu tshisumbu tshia mikoko,+ ne longa nkunyi muinshi mua luesu muonso.Sabisha mabulu a munyinyi ne lamba mifuba munda mualu.”’6 “Nunku mona tshidi Mukalenge Mutambe Bunene Yehowa wamba:‘Diakabi dikale kudi tshimenga tshidi tshiela mashi panshi,+ luesu lua dimoma, ludibu kabayi bumbushe dimoma dialu!Sabula dibulu ku dibulu;+ kuedi nshobo bua bualu buawu to.7 Bualu mashi atshi adi munda muatshi;+ yeye wakaapongoluela pa dibue didi patupu.Kavua muapongolole mu buloba bua kuajibikila ne lupuishi+ to.8 Bua kusonsola tshiji tshikole bua kumona mua kusombuela,Ndi muteke mashi ende pa dibue didi patupu didi dibalakanaBua kabamonyi mua kuajibikila.’+9 “Nunku mona tshidi Mukalenge Mutambe Bunene Yehowa wamba:‘Diakabi dikale kudi tshimenga tshidi tshiela mashi panshi!+Nenkunguije mushiki mule wa nkunyi.10 Longa mushiki wa nkunyi ne temesha kapia,Sabisha munyinyi bikole, pongolola nsupu, mifuba ishile.11 Teka luesu ludi munda mutupu pa makala a kapia bua lupieBua tshiamu tshialu tshia mitaku tshikunze ne kapia.Bukoya bualu nebuenguluke munda mualu,+ ne dimoma dialu nediumbuke.12 Ludi lutondeshangana ne lutshiokeshangana,Bualu mupimbu wa dimoma kawakumbuka to.+Luela mu kapia ne dimoma dialu!’13 “‘Bukoya buebe buvua bukebesha kudi tshikadilu tshiebe tshia bundu.+ Mvua mutete bua kukukezula, kadi kuvua mua kulua mukezuke ku bukoya buebe to. Kuakulua mukezuke too ne padi tshiji tshikole tshindi mukukuatshile tshituya.+14 Meme Yehowa ke udi muakule. Nebienzeke. Nengenze bualu tshiyi ndikanda, tshiyi ngumvua bibi, tshiyi nyingalala to.+ Nebakulumbuluishe bilondeshile njila yebe ne bienzedi biebe,’ ke mudi Mukalenge Mutambe Bunene Yehowa wamba.”15 Dîyi dia Yehowa diakalua kabidi kundi, diamba ne:16 “Muana wa muntu, ku tshitutshidi tshimue, nkadi pa kumbusha munanga webe kuudi.+ Kuena ne bua kudila;* anyi kuasa muadi peshi kupuekesha binsonji to.17 Tuaku mikemu munda munda, kuenji mikiya ya madilu bua udi mufue.+ Suika tshilamba tshiebe ku mutu,+ vuala sandala yebe.+ Kuena ne bua kubuikila muedi wa pa mushiku,*+ ne kudi biakudia bikutuadila kudi bantu bakuabu.”*+18 Ngakakula ne bantu mu dinda, ne dilolo mukajanyi wakafua. Nunku mu dinda ngakenza anu muvuabu bangambile bua kuenza.19 Bantu bavua bangambila ne: “Kuena utuambila mudi malu audi wenza aa atutangila anyi?”20 Ngakabandamuna ne: “Dîyi dia Yehowa ndilue kundi diamba ne:21 ‘Ambila ba mu nzubu wa Isalele ne: “Monayi tshidi Mukalenge Mutambe Bunene Yehowa wamba: ‘Nkadi pa kunyanga muaba wanyi munsantu,+ muaba unudi nuditambisha nawu bikole, tshintu tshinudi basue, dijinga dia muoyo wenu.* Bana benu ba balume ne ba bakaji banudi bashiye panyima nebakuluke ku muele wa mvita.+22 Dîba adi nenuikale ne bua kuenza bu mundi muenze. Kanuakubuikila muedi wenu wa pa mushiku, ne kanuakudia biakudia binutuadila kudi bantu bakuabu+ to.23 Bilamba bienu bia kujingila ku mutu nebikale ku mitu yenu, ne sandala yenu neyikale ku makasa enu. Kanuakudila anyi kuasa muadi to. Kadi nenubolele mu bilema bienu,+ ne nenutuilangane mikemu umue ne mukuabu.24 Yehezekele mmulue tshimanyinu kunudi.+ Anu mudiye muenze, ke munuenza penu. Padi bualu ebu buenzeka, nenufike ku dimanya ne: meme ndi Mukalenge Mutambe Bunene Yehowa.’”’”25 “Kadi wewe, muana wa muntu, mu dituku dindi ngumbusha kudibu muaba wabu mukolesha, tshintu tshilengele tshia disanka diabu, tshintu tshidibu basue, dijinga dia muoyo* wabu, pamue ne bana babu ba balume ne bana babu ba bakaji,+26 nebakuambile lumu elu kudi muntu udi mupanduke.+27 Mu dituku adi neukangule mukana muebe, newakule ne muntu udi mupanduke ne kuakuikala kabidi kamama to.+ Neulue tshimanyinu kudibu ne bobu nebafike ku dimanya ne: meme ndi Yehowa.”
lua_Latn lua_Latn